
Naslov: Trgatev po starem
Napoved za voditelja:

V teh dneh marsikje po Sloveniji opravljajo trgatev. Ta resda ni takšna kot običajno, saj je pridelek zaradi slabega vremena in bolezni slabši kot ponavadi. V Kapelah pa so pred dnevi pevci opravili trgatev po starem, z lesenim orodjem in predvsem s prepevanjem ljudskih pesmi, ki so bile značilne za to najbolj veselo kmečko opravilo v vinogradu.
T- Iz Kapel GORAN ROVAN /
X- Snemalec in montažer Tomi Naglič /
Trgatev po starem so pripravili člani kapelskega kulturnega društva. In kako je ta potekala nekoč?
T- DARKO FERLAN /
»Včasih je to blo luštno, pa se je delalo tud dugo, pa pr enem sosedi, pa pr drugem. Pa so meli drugačen urudje, prej je že dugo trajalo, da se je to vse zamočlo, ka ni cirelo, škafci leseni, škafi, šteceljni, kadi, sodi, brente, to je vse blo leseno, mlin je bil lesen. Velko bolj veseli so bli, ki niso avte vozili, ki so peš hodili, pa ni blu taku važno, neše jih ni prgaju zato, če so kero več spili.«
Ljudski pevci iz Kapel tokrat v vinogradu niso veliko delali, so pa toliko bolj glasno prepevali. Ob tem so jim pomagali še tamburaši iz Cirkulan, ljudske pevke iz Žejnega, sromeljski ljudski pevci in Obsoteljski slavčki. To je njihova že četrta etnološka prireditev, s katero skušajo obujati stare običaje in navade.
T- ROMAN KROŠELJ /
X- Kapelski pubje /
»Prvo je bila lopatva, oziroma po slovensko ličkanje v Hotkočevem podu, naslednje leto smo meli Martinov večer, pričakovanje sv. Martina, lansko leto smo meli v vasi Rakovec večer na vasi.«
Tudi za prihodnje leto bodo kapelski ljudski pevci pripravili novo etnološko pevsko prireditev. Čemu bo posvečena, pa za zdaj še nočejo izdati.
